Държавен вестник, бр. 24, 2002 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  24
18. Терминът “бордконтрольор” означава лице,
което от името на наблюдаваната страна по вре-
ме на наблюдателния полет се намира на борда
на самолета за наблюдение, осигурен от наблю-
даващата страна, и което изпълнява задължени-
ята, посочени в приложение G към договора.
19. Терминът “представител на полета” оз-
начава лице, което от името на наблюдаващата
страна по време на наблюдателния полет се на-
мира на борда на самолета за наблюдение, пре-
доставен от наблюдаваната страна, и което из-
пълнява задълженията, посочени в приложе-
ние G към договора.
20. Терминът “представител” означава лице,
определено от наблюдаващата страна, което по
време на наблюдателния полет осъществява
дейност от името на наблюдаващата страна в
съответствие с приложение G към договора на
самолета за наблюдение, определен от държа-
ва участничка, която не се явява наблюдаваща
страна или наблюдавана страна.
21. Терминът “оператор на апаратурата за
наблюдение” означава лице от която и да е дър-
жава участничка, което изпълнява задължения,
свързани с функционирането, експлоатацията и
техническото обслужване на апаратурата за наб-
людение на самолета за наблюдение.
22. Терминът “инспектор” означава лице от
която и да е държава участничка, извършващо
инспекция на апаратурата за наблюдение или
на самолета за наблюдение на друга държава
участничка.
23. Терминът “съпровождащо лице” означа-
ва лице от която и да е държава участничка,
което съпровожда инспекторите на друга дър-
жава участничка.
24. Терминът “план на мисията” означава
документ, който има формат, определен от Кон-
султативната комисия за открито небе, предста-
вян от наблюдаващата страна, в който са посо-
чени маршрутът, профилът, редът за изпълне-
ние и осигуряването, необходими за извършване
на наблюдателния полет, който подлежи на съг-
ласуване с наблюдаваната страна и ще стане
основа за изготвяне на плана на полета.
25. Терминът “план на полета” означава до-
кумент, разработен на основата на съгласувания
план на мисията във формат и със съдържание,
посочени от Международната организация за
гражданска авиация, наричана по-нататък
ИКАО, който се представя на органите за управ-
ление на въздушното движение и на основата на
който ще се извършва наблюдателният полет.
26. Терминът “отчет за мисията” означава
документ, съдържащ описание на наблюдател-
ния полет, съставян след завършването му от
наблюдаващата страна, подписван както от наб-
людаващата, така и от наблюдаваната страна,
и е с формат, определен от Консултативната
комисия за открито небе.
27. Терминът “летище открито небе” озна-
чава летище, определено от наблюдаваната
страна за пункт, в който може да започва или
завършва наблюдателният полет.
28. Терминът “пункт за влизане” означава
пункт, определен от наблюдаваната страна, в
който пристига персоналът на наблюдаващата
страна на територията на наблюдаваната страна.
29. Терминът “пункт за излизане” означа-
ва пункт, определен от наблюдаваната стра-
на, от който персоналът на наблюдаващата
страна заминава от територията на наблюда-
ваната страна.
30. Терминът “летище за дозареждане” оз-
начава летище, определено от наблюдаваната
страна и използвано за зареждане и обслужва-
не на самолета за наблюдение и на транспорт-
ния самолет.
31. Терминът “запасно летище” означава по-
соченото в плана на полета летище, към което
може да се отправи самолетът за наблюдение или
транспортният самолет, когато е нецелесъобраз-
но кацането на планираното за кацане летище.
32. Терминът “опасно въздушно пространст-
во” означава забранени зони, зони с ограничения
на полетите и опасни зони, които се определят на
основа на приложение 2 към Конвенцията за
международната гражданска авиация, които се
установяват в съответствие с приложение 15 към
Конвенцията за международната гражданска ави-
ация в интерес на безопасността на полетите,
обществената сигурност и защитата на околната
среда и информацията, за които се предоставя в
съответствие с положенията на ИКАО.
33. Терминът “забранена зона” означава
въздушно пространство с определени размери
над територията на държавата участничка, в
пределите на което са забранени полетите на
самолети.
34. Терминът “зона с ограничение на поле-
тите” означава въздушно пространство с опре-
делени размери над територията на държавата
участничка, в пределите на което полетите на
самолети се ограничават в съответствие с посо-
чени условия.
35. Терминът “опасна зона” означава въз-
душно пространство с посочени размери, в пре-
делите на което в определени интервали от
време може да се извършва дейност, опасна за
полетите на самолети.
Ч л е н  I I I
КВОТИ
Раздел I. Общи положения
1. Всяка държава участничка има право да
извършва наблюдателни полети в съответствие
с разпоредбите на договора.
2. Всяка държава участничка е длъжна да
приема наблюдателни полети над своята тери-
тория съгласно разпоредбите на договора.
3. Всяка държава участничка има право да
извършва наблюдателни полети над територи-
ята на която и да е друга държава участничка в
количество, равно на количеството на наблю-
дателните полети, които тази друга държава
участничка има право да провежда над нея.